દાહોદ બસ સ્ટેન્ડ પરિસરનો એકેય ખૂણો ગંદકીથી બાકાત નથી, દાહોદ જીલ્લાનું મુખ્ય મથક ગણાતા દાહોદ શહેરના બસ સ્ટેન્ડ પરિસરમાં રાજ્યના વિવિધ રૂપોનું આવાગમન ધરાવતી સેંકડો બસોમાં દૈનિક લગભગ ૧૫ હજારથી પણ વધારે મુસાફરો આવ-જા કરે છે. દાહોદ આદિવાસી બાહુલ્ય ધરાવતો વિસ્તાર હોય સ્વભાવિક રીતે આ વર્ગની આવાગમનની સંખ્યા બહોળી હોય છે, ત્યારે આ સમગ્ર પરિસરમાં રાત દિવસ શૌચક્રિયા બેરોકટોક ચાલતી રહે છે. બસ સ્ટેશનનો ઘન કચરો ડમ્પિંગ યાર્ડમાં લઇ જવાનો હોય છે. પરંતુ કચરો ડમ્પીંગ યાર્ડમાં લઈ જવા બદલે ત્યાં સળગાવી દે છે, જેના લીધે બસ સ્ટેશન વિસ્તારના આસપાસના ઘરોમાં પ્રદુષણ મુક્ત હવા ના લીધે આસપાસના રહીશોમાં ભયંકર બિમારી ફેલાવાની ભીતિ સેવાઇ રહી છે.